ศาสนาพุทธในเอเชียตะวันออกเฉียงใต้

ศาสนาพุทธนิกายเถรวาท 
นิกายเถรวาทเป็นนิกายที่ประชากรส่วนใหญ่นับถือในประเทศแถบเอเชียตะวันออกเฉียงใต้ภาคพื้นทวีป (Mainland Southeast Asia) ได้แก่:

  ประเทศไทย
  ประเทศกัมพูชา
  ประเทศลาว
  ประเทศพม่า

 ศาสนาพุทธนิกายมหายาน 
นิกายมหายานมีการนับถือในบริบทที่แตกต่างกันไปในแต่ละประเทศ

 ประเทศเวียดนาม 
ประเทศเวียดนาม เป็นประเทศในเอเชียตะวันออกเฉียงใต้ภาคพื้นทวีปที่ประชากรส่วนใหญ่ยังคงนับถือศาสนาพุทธนิกายมหายานอย่างต่อเนื่อง ซึ่งเป็นผลมาจากอิทธิพลทางวัฒนธรรมและศาสนาจากประเทศจีนที่มีมาอย่างยาวนานCPAmedia: Buddhist Temples of Vietnam 

 ในกลุ่มประเทศภาคพื้นสมุทรและชุมชนชาวจีน 
ในอดีต ศาสนาพุทธนิกายมหายานเคยมีความเจริญรุ่งเรืองอย่างยิ่งในเอเชียตะวันออกเฉียงใต้ภาคพื้นสมุทร (Maritime Southeast Asia) โดยเฉพาะในสมัยอาณาจักรศรีวิชัยและราชวงศ์ไศเลนทร์ในประเทศอินโดนีเซียSingapore Philatelic Museum website: Southward Expansion of Mahayana Buddhism – Southeast Asia 

ปัจจุบัน ผู้นับถือศาสนาพุทธนิกายมหายานในภูมิภาคนี้ส่วนใหญ่เป็นชาวจีนโพ้นทะเล ที่อาศัยอยู่ในประเทศต่าง ๆ โดยเป็นศาสนาหลักของชุมชนชาวจีนใน:

  ประเทศสิงคโปร์
  ประเทศมาเลเซีย
  ประเทศบรูไน
  ประเทศอินโดนีเซีย

ศาสนาพุทธตามประเทศ
ปัจจุบันมีผู้นับถือศาสนาพุทธในเอเชียตะวันออกเฉียงใต้ประมาณ 190–205 ล้านคน ทำให้เป็นศาสนาที่มีผู้นับถือมากเป็นอันดับ 2 ของภูมิภาค โดยเป็นรองแค่ศาสนาอิสลาม ประมาณร้อยละ 35 ถึง 38 ของผู้นับถือศาสนาพุทธทั่วโลกอยู่ในเอเชียตะวันออกเฉียงใต้ ต่อไปนี้คือรายชื่อประเทศในเอเชียตะวันออกเฉียงใต้เรียงตามผู้นับถือศาสนาพุทธมากไปหาน้อยตามร้อยละของจำนวนประชากร

 ประเทศไทย มีผู้นับถือศาสนาพุทธมากที่สุด อยู่ที่ประมาณร้อยละ 95 ในประชากร 67 ล้านคน รวมแล้วมีผู้นับถือประมาณ 63.75 ล้านคนstate.gov – Thailand
 ประเทศพม่า มีผู้นับถือศาสนาพุทธประมาณ 48 ล้านคน โดยร้อยละ 89 จากประชากร 54 ล้านคนนับถือนิกายเถรวาท ในขณะที่ประมาณร้อยละ 1 ของประชากร ส่วนใหญ่เป็นเชื้อสายจีน นับถือนิกายมหายานคู่กับลัทธิเต๋า แต่ได้รับอิทธิพลจากเถรวาท
 ประเทศเวียดนาม มีผู้นับถือศาสนาพุทธเป็นจำนวนมาก แต่รัฐบาลคอมมิวนิสต์รายงานจำนวนผู้นับถือศาสนาต่ำกว่าความเป็นจริง โดยมีผู้นับถือศาสนานี้ประมาณ 44 ล้านคน เกือบครึ่งหนึ่งของประชากรทั้งประเทศUnited States Department of State ชาวเวียดนามส่วนใหญ่นับถือนิกายมหายานเนื่องจากอิทธิพลของจีนVietnam Tourism – Over 70 percent of the population of Vietnam are either Buddhist or strongly influenced by Buddhist practices. , mtholyoke.edu Buddhist Crisis 1963 – in a population that is 70 to 80 percent Buddhist 
ประเทศกัมพูชา มีประชากรนับถือศาสนาพุทธนิกายเถรวาทร้อยละ 97.9 ของประชากรทั้งหมด ทำให้มีผู้นับถือศาสนาพุทธประมาณ 14 ล้านคน ซึ่งถือเป็นประเทศที่มีชาวพุทธมากที่สุดตามอัตราร้อยละ ในช่วงปลาย ค.ศ. 2017 มีวัด 4,872 แห่งที่รองรับพระสงฆ์ 69,199 รูป26th annual Buddhist monk summit of Cambodia in Chaktomuk conference hall, Phnom Penh, December 2017. ซึ่งทำหน้าที่สำคัญในการรักษาศาสนาและวัฒนธรรมพุทธในประเทศกัมพูชา
 ประเทศมาเลเซีย มีชาวพุทธประมาณร้อยละ 20 ของประชากรทั้งหมด ส่วนใหญ่มีเชื้อสายจีนกับผู้มีเชื้อสายไทย, เขมร, สิงหลจำนวนหนึ่งและแรงงานต่างด้าวที่นับถือศาสนานี้ ผู้มีเชื้อสายจีนส่วนใหญ่นับถือนิกายมหายาน แต่เนื่องจากความพยายามของพระสงฆ์ชาวสิงหลกับความเชื่อมโยงทางประวัติศาสตร์กับไทย ทำให้มีบางส่วนนับถือนิกายเถรวาทอยู่ด้วยstate.gov (19.8% Buddhist + 1.3% Taoism/Confucianism/Chinese Folk Religion
 ประเทศลาว มีชาวพุทธประมาณ 5 ล้านคน ซึ่งเทียบเท่าเกือบร้อยละ 70 ของประชากรทั้งหมด
 ประเทศอินโดนีเซีย มีชาวพุทธประมาณร้อยละ 0.65 ของประชากรทั้งหมด (ประมาณ 1.65 ล้านคนจากประชากร 254 ล้านคน) ส่วนใหญ่เป็นเชื้อสายจีน ชาวพุทธในประเทศส่วนใหญ่นับถือนิกายมหายานประมาณร้อยละ 60 ทั้งนี้เป็นการยากในการระบุตัวเลขที่แน่นอนเนื่องประชากรบางกลุ่มเป็นผู้นับถือทั้งศาสนาพุทธและฮินดูซึ่งมีประมาณ 20 ล้านคนIndonesia 2020 International Religious Freedom Report. (International Religious Freedom Report for 2020), United States Department of State, Office of International Religious Freedom. สืบค้นเมื่อ 16 สิงหาคม 2564.
 ประเทศสิงคโปร์ มีชาวพุทธประมาณ 2 ล้านคน เทียบเท่ากับประมาณร้อยละ 33 ของประชากรทั้งหมด โดยผู้มีเชื้อสายจีนส่วนใหญ่นับถือนิกายมหายาน ในขณะที่ผู้อพยพจากประเทศพม่า ไทย และศรีลังกานับถือนิกายเถรวาท, , 
 ประเทศบรูไน ซึ่งเป็นประเทศที่มีประชากรน้อยที่สุดในภูมิภาค มีผู้นับถือประมาณร้อยละ 13 ของประชากร และแรงงานต่างด้าวส่วนใหญ่นับถือศาสนาพุทธประมาณ 65,000 คน
 ประเทศฟิลิปปินส์ล่าสุดมีการสำรวจทั่วประเทศเมื่อ ค.ศ. 2020 พบว่ามีชาวพุทธเพียง 39,158 คนจากตารางสถิติ ซึ่งคิดเป็นร้อยละ 0.03 ของประชากรทั้งประเทศ ถือเป็นระดับต่ำที่สุดในภูมิภาคเอเชียตะวันออกเฉียงใต้ทั้งหมด ซึ่งต่ำกว่าประมาณการเบื้องต้นที่ร้อยละ 2 ใน ค.ศ. 2016

ดูเพิ่ม

 อัครมหาบัณฑิต
 สมเด็จพระสังฆราชไทย
 สมเด็จพระสังฆราชกัมพูชา
 มหาเถรสมาคม
 สังฆมหานายกสมาคม (State Sangha Maha Nayaka Committee)
 ชีน-บยุกับอวคัฑ (Awgatha)
 วิปัสสนากับขบวนการวิปัสสนา
 วัดกับศิลปะและสถาปัตยกรรมของวัดไทย
 เจดีย์พม่ากับเทศกาลเจดีย์
 ศาสนาพุทธแบบคุยหลัทธิในประเทศอินโดนีเซีย (Indonesian Esoteric Buddhism)
 ศาสนาพุทธในทวีปเอเชีย
 ศาสนาพุทธในเอเชียตะวันออก
 ศาสนาพุทธตามประเทศ

อ้างอิง
อ้างอิง

บรรรานุกรม
 Ancient History Encyclopedia. 2014. "Buddhism". Retrieved 9 October 2016.
 Baird, Ian G. 2012. "Lao Buddhist Monks' Involvement in Political and Military Resistance to the Lao People's Democratic Republic Government since 1975". The Journal of Asian Studies. 71 (3): 655–677.
 Buswell, R. 2004. Encyclopedia of Buddhism. New York: Macmillan Reference, USA.
 Ileto, R. 1993. "Religion and Anti-Colonial Movements". The Cambridge History of Southeast Asia. Cambridge: Cambridge University Press, pp. 197–248.
 Reat, N. 1994. Buddhism: A History. Berkeley, CA: Asian Humanities Press.
 Tarling, N., & Cambridge University Press. 1992. The Cambridge History of Southeast Asia. Cambridge, UK; New York: Cambridge University Press.
 Kitiarsa, Pattana. 2009. "Beyond the Weberian Trails: An Essay on the Anthropology of Southeast Asian Buddhism". Religion Compass3(2): 200–224.
 Keyes, Charles. 2014. Finding Their Voice: Northeastern Villagers and the Thai State. Chiang Mai: Silkworm Books
 "The burning monk, 1963". rarehistoricalphotos.com. Retrieved 12 October 2016.

แหล่งข้อมูลอื่น
 Buddhanet: Buddhism in Southeast Asia 



หมวดหมู่:เถรวาท
หมวดหมู่:มหายาน
พุทธ